BODOLAND रादाब: मुसलपुर,17 मार्च : बाक्सा जिल्लानि बरबारी बाजारजों लोगोसेनो बरबरी ओन्सोलावनो जौ लोंनाय, फाननाय-बायनाय, तास खेला, तिर खेला, गानजा भां सोबनाय, बायदि बायदि समाजारि बिथिंनि हेंथा खेलाफोरखौ बन्द’ खालामनो थांखि लादों बरबरी गुदि बर’ थुनलाइ आफाद, बरबरी दख’रा एबसु, बरबरी गुदि बाथौ सिबिथाइ आफाद, बरबरी आइजो अनसाइ आफाद, बरबरी हारिमु आफाद, बरबरी फोरोंगिरि गौथुम, बरबरी हाथायसालि आरो जौगालु आफाद, बरबरी आन्चलिक बाथौ खुंफुं आफाद,बरबरी आन्चलिक युब संघ, बरबरी प्राइमारी इउपिपिएल, बरबरी प्राइमारी बिपिएफ, फाखामारा प्राइमारी इउपिपिएल, फाखामारा प्राइमारी बिपिएफ, चैबारी प्राइमारी इउपिपिएल, चैबारि प्राइमारी बिपिएफ गासै मोन 15 आफादफोरा जयै लोगो नांनानै बन्द’ खालामनायनि थांखि लादों । बेजों लोगोसेनो बे मोन 15 आफादनि दैदेनगिरि बिथांमोनहा बरबरी ओन्सोलनि गेजेराव समाजारि बिथिंजों हेंथा गोनां खामानिखौ मावनायनिफ्राय गोजानाव थानोबो खावलायदों । बेनि अनगायैबो लामा-सामा गोख्रैयै गारि बाइक सालायनानै साउन्डफोरखौ गेबें खालामनायनिफ्राय गोजानाव थानाय, उन्दै बैसोआव हाबा खालामनाय आरो थगायनानै हिन्जाव लांखारनायनिफ्राय गोजानाव थानो थाखायबो खावलायो बरबरी ओन्सोलनि मोन 15 आफादफोरा ।